b'\n_START_ARTICLE_\nLil Wayne\n_START_SECTION_\nCopil\xc4\x83ria\n_START_PARAGRAPH_\nDwayne Michael Carter Jr. s-a n\xc4\x83scut pe 27 septembrie 1982 \xc8\x99i a crescut \xc3\xaen Hollygrove, \xc3\xaen vecin\xc4\x83tatea New Orleans-ului, Louisiana. El s-a n\xc4\x83scut c\xc3\xa2nd mama sa, o buc\xc4\x83t\xc4\x83reas\xc4\x83, avea 19 ani. P\xc4\x83rin\xc8\x9bii s\xc4\x83i au divor\xc8\x9bat c\xc3\xa2nd el avea 2 ani, iar tat\xc4\x83l s\xc4\x83u a abandonat definitiv familia. Chiar dac\xc4\x83 Wayne \xc8\x99i Birdman au o rela\xc8\x9bie tat\xc4\x83-fiu, iar Birdman \xc3\xael nume\xc8\x99te pe Carter fiul s\xc4\x83u, tat\xc4\x83l biologic \xc8\x99i omonim al lui Wayne (Dwayne Carter) este \xc3\xaenc\xc4\x83 \xc3\xaen via\xc8\x9b\xc4\x83. De asemenea Lil Wayne a vorbit despre tat\xc4\x83l s\xc4\x83u vitreg decedat, Rabbit, pe care a zis c\xc4\x83 \xc3\xael consider\xc4\x83 adev\xc4\x83ratul s\xc4\x83u tat\xc4\x83. Carter are un tatuaj dedicat lui Rabbit, care a fost ucis \xc3\xaenainte ca Wayne s\xc4\x83 devin\xc4\x83 vedet\xc4\x83. Carter s-a \xc3\xaenscris \xc3\xaen programul de talente al \xc8\x98colii Primare Lafayette \xc8\x99i \xc3\xaen clubul dramatic al Colegiului Eleanor McMain. Wayne a fost la McMain pentru doi ani, la \xc3\xaenceputul anilor \'90. El s-a mutat apoi la Liceul Marion Abramson Senior._NEWLINE_\xc3\x8entr-un interviu al celor de la CBS cu Katie Couric, Carter povestea de ce a ales numele Wayne \xc3\xaen locul numelui s\xc4\x83u, Dwayne. El explica, Am l\xc4\x83sat D-ul pentru c\xc4\x83 eu sunt un junior iar tat\xc4\x83l meu tr\xc4\x83ie\xc8\x99te \xc8\x99i el nu este \xc3\xaen via\xc8\x9ba mea, niciodat\xc4\x83 nu a fost. A\xc8\x99a c\xc4\x83 nu vreau s\xc4\x83 fiu Dwayne, mai bine sunt Wayne. Couric l-a \xc3\xaentrebat pe Wayne dac\xc4\x83 tat\xc4\x83l s\xc4\x83u \xc8\x99tia de asta \xc8\x99i el i-a r\xc4\x83spuns z\xc3\xa2mbind: Acum \xc8\x99tie._NEWLINE_El a scris primul s\xc4\x83u c\xc3\xa2ntec rap la v\xc3\xa2rsta de opt ani. \xc3\x8en vara lui 1991, l-a \xc3\xaent\xc3\xa2lnit pe Bryan Williams, rapper \xc8\x99i proprietar al Cash Money Records. Carter a \xc3\xaenregistrat c\xc3\xa2ntece rap cu Williams, acesta devenind mentorul s\xc4\x83u \xc8\x99i l-a inclus pe acesta \xc3\xaen Cash Money. El a mai \xc3\xaenregistrat \xc8\x99i True Story, prima colaborare a sa cu rapper-ul B.G. Atunci Carter avea 11 ani, iar B.G. 14, \xc8\x99i s-a format The B.G.\'z. C\xc3\xa2nd avea 12 ani, Carter a jucat rolul lui Tin Man \xc3\xaen produc\xc8\x9bia The Wiz, a clubului de dram\xc4\x83 din \xc8\x99coala sa. La aceea\xc8\x99i v\xc3\xa2rst\xc4\x83, el s-a \xc3\xaempu\xc8\x99cat accidental cu un pistol 9 mm, iar ofi\xc8\x9berul de poli\xc8\x9bie Robert Hoobler l-a dus la spital. La McMain Magnet School, Carter a fost un student de onoare, dar a renun\xc8\x9bat la v\xc3\xa2rsta de 14 ani ca s\xc4\x83 se dedice carierei muzicale.\n_START_SECTION_\n1996-99: \xc3\x8enceputurile carierei \xc8\x99i Hot Boys\n_START_PARAGRAPH_\n\xc3\x8en 1996, Carter s-a al\xc4\x83turat celor de la Hot Boys al\xc4\x83turi de rapperii Juvenile, B.G. \xc8\x99i Turk. La v\xc3\xa2rsta de 15 ani, Carter era cel mai t\xc3\xa2n\xc4\x83r membru pe atunci. Albumul de debut al celor de la Hot Boys, Get It How U Live!, a fost lansat \xc3\xaen acela\xc8\x99i an, urmat \xc3\xaen 1999 de debutul major al grupului, Guerrilla Warfare, care a ajuns pe locul 1 \xc3\xaen clasamentul Billboard Top R&B/Hip-Hop Albums \xc8\x99i pe locul 5 \xc3\xaen Billboard 200. \xc3\x8en timpul carierei lor, Hot Boys au avut dou\xc4\x83 single-uri \xc3\xaen clasament, We on Fire de pe Get It How U Live! \xc8\x99i I Need a Hot Girl de pe Guerrilla Warfare. De asemenea Carter a ap\xc4\x83rut pe single-ul lui Juvenile, Back That Azz Up, care a ajuns pe locul 18 \xc3\xaen Billboard Hot 100 \xc8\x99i pe locul 5 \xc3\xaen Hot R&B/Hip-Hop Singles & Tracks. Let \'Em Burn, un album alc\xc4\x83tuit din c\xc3\xa2ntece nelansate \xc3\xaenregistrate \xc3\xaen 1999 \xc8\x99i 2000, a ie\xc8\x99it \xc3\xaen 2003, la c\xc3\xa2\xc8\x9biva ani dup\xc4\x83 destr\xc4\x83marea grupului. A ajuns pe locul 3 \xc3\xaen Top R&B/Hip-Hop Albums \xc8\x99i pe locul 14 \xc3\xaen Billboard 200.\n_START_SECTION_\n1999-2002: Tha Block Is Hot, Lights Out \xc8\x99i 500 Degreez\n_START_PARAGRAPH_\nAlbumul de debut solo al lui Carter, Tha Block Is Hot, a fost lansat c\xc3\xa2nd el avea 17 ani \xc8\x99i con\xc8\x9bine contribu\xc8\x9bii semnificative din partea Hot Boys. A debutat pe locul 3 \xc3\xaen Billboard 200 \xc8\x99i mai t\xc3\xa2rziu a fost certificat platin\xc4\x83 de c\xc4\x83tre RIAA. Albumul i-a adus lui Carter \xc3\xaen 1999 o nominalizare din partea revistei Source pentru Cel mai bun artist nou. Principalul single a fost Tha Block Is Hot. Dup\xc4\x83 lansarea Tha Block Is Hot, Carter a ap\xc4\x83rut pe single-ul Bling Bling cu B.G., Juvenile \xc8\x99i Big Tymers. Strofa sa a ap\xc4\x83rut numai pe versiunea pentru radio a c\xc3\xa2ntecului, \xc3\xaen timp ce pe versiunea de pe album el c\xc3\xa2nt\xc4\x83 la refren._NEWLINE_Urm\xc4\x83torul s\xc4\x83u album, din 2000, Lights Out, a e\xc8\x99uat \xc3\xaen a atinge nivelul succesului ob\xc8\x9binut la debut, dar a fost certificat aur de c\xc4\x83tre RIAA. Criticii au remarcat lipsa coeren\xc8\x9bei relat\xc4\x83rii \xc3\xaen versurile sale ca o dovad\xc4\x83 c\xc4\x83 \xc3\xaenc\xc4\x83 trebuia s\xc4\x83 se maturizeze la nivelul colegilor din Hot Boys. Principalul single a fost Get Off the Corner, care a fost remarcat pentru o \xc3\xaembun\xc4\x83t\xc4\x83\xc8\x9bire \xc3\xaen con\xc8\x9binutul versurilor \xc8\x99i pentru stilul s\xc4\x83u. Al doilea single, care a primit mai pu\xc8\x9bin\xc4\x83 aten\xc8\x9bie, a fost Shine \xc3\xaempreun\xc4\x83 cu Hot Boys. Aproape de lansarea albumului Lights Out, Lil Wayne a ap\xc4\x83rut pe single-ul Number One Stunna cu Big Tymers \xc8\x99i Juvenile, care a ajuns pe locul 24 \xc3\xaen clasamentul Hot Rap Tracks._NEWLINE_Al treilea album al lui Lil Wayne, 500 Degreez, lansat \xc3\xaen 2002, a urmat formatul precedentelor dou\xc4\x83, cu contribu\xc8\x9bii semnificative din partea Hot Boys \xc8\x99i Mannie Fresh. De\xc8\x99i a fost certificat aur ca \xc8\x99i predecesorul s\xc4\x83u, \xc8\x99i acesta a e\xc8\x99uat \xc3\xaen a atinge succesul debutului. Titlul este o trimitere la \xc3\xaenregistrarea membrului recent \xc3\xaenl\xc4\x83turat din Hot Boys, Juvenile, 400 Degreez. Principalul single a fost Way of Life, care a e\xc8\x99uat \xc3\xaen a atinge succesul single-urilor precedente. Dup\xc4\x83 lansarea albumului 500 Degreez, Wayne a ap\xc4\x83rut pe single-ul Neva Get Enuf al 3LW.\n_START_SECTION_\n2003\xe2\x80\x9306: Tha Carter, Tha Carter II \xc8\x99i Like Father, Like Son\n_START_PARAGRAPH_\n\xc3\x8en vara lui 2004, a fost lansat albumul Tha Carter, care marcheaz\xc4\x83 ceea ce criticii au considerat progresul s\xc4\x83u \xc3\xaen stilul rap \xc8\x99i tematica versurilor. \xc3\x8en plus, pe coperta albumului Lil Wayne apare pentru prima dat\xc4\x83 cu coafura dreadlocks, care devine o amprent\xc4\x83 a sa. Tha Carter i-a adus lui Wayne recunoa\xc8\x99tere semnificativ\xc4\x83, v\xc3\xa2nz\xc3\xa2nd 878.000 de copii \xc3\xaen Statele Unite, \xc3\xaen timp ce single-ul Go DJ a devenit un hit de Top 5 \xc3\xaen clasamentul R&B/Hip-Hop. Dup\xc4\x83 lansarea albumului Tha Carter, Lil Wayne a ap\xc4\x83rut cu T.I. pe single-ul celor de la Destiny\'s Child, Soldier, care a ajuns pe locul 3 \xc3\xaen clasamentele Billboard Hot 100 \xc8\x99i Hot R&B/Hip-Hop Songs._NEWLINE_Tha Carter II, urmarea albumului Tha Carter, a fost lansat \xc3\xaen decembrie 2005, de data asta f\xc4\x83r\xc4\x83 contribu\xc8\x9bie din partea produc\xc4\x83torului longeviv Mannie Fresh de la Cash Money Records, care de atunci a p\xc4\x83r\xc4\x83sit casa de discuri. Tha Carter II a v\xc3\xa2ndut peste 238.000 de copii \xc3\xaen prima s\xc4\x83pt\xc4\x83m\xc3\xa2n\xc4\x83 de la lansare, debut\xc3\xa2nd pe locul 2 \xc3\xaen clasamentul Billboard 200 al albumelor, \xc8\x99i a continuat s\xc4\x83 v\xc3\xa2nd\xc4\x83 2.000.000 de copii \xc3\xaen toat\xc4\x83 lumea. Principalul single, Fireman, a devenit un hit \xc3\xaen SUA, ajung\xc3\xa2nd pe locul 32 \xc3\xaen clasamentul Billboard Hot 100. Printre single-uri s-au mai num\xc4\x83rat \xc8\x99i Grown Man cu Currensy, Hustler Musik \xc8\x99i Shooter cu c\xc3\xa2nt\xc4\x83re\xc8\x9bul R&B Robin Thicke. Lil Wayne a mai ap\xc4\x83rut pe un remix al melodiei lui Bobby Valentino, Tell Me, care a ajuns pe locul 13 \xc3\xaen clasamentele R&B din SUA. \xc3\x8en 2005, Lil Wayne a fost numit pre\xc8\x99edinte al Cash Money, \xc8\x99i \xc3\xaen acela\xc8\x99i an a fondat Young Money Entertainment ca \xc8\x99i o marc\xc4\x83 a Cash Money. Oricum, de la sf\xc3\xa2r\xc8\x99itul lui 2007, Lil Wayne declara c\xc4\x83 a demisionat din management-ul ambelor case de discuri \xc8\x99i c\xc4\x83 a predat conducerea Young Money lui Cortez Bryant._NEWLINE_\xc3\x8en 2006, Lil Wayne a colaborat cu rapper-ul Birdman pentru albumul Like Father, Like Son, al c\xc4\x83rui single, Stuntin\' Like My Daddy, a atins locul 21 \xc3\xaen Billboard Hot 100.\n_START_SECTION_\n2006-08: Mixtape-uri \xc8\x99i colabor\xc4\x83ri\n_START_PARAGRAPH_\n\xc3\x8en locul unui urm\xc4\x83tor album solo, Lil Wayne \xc8\x99i-a atins audien\xc8\x9ba printr-o serie de mixtape-uri \xc8\x99i apari\xc8\x9bii pe o varietate de single-uri pop \xc8\x99i hip-hop. Dintre multele sale mixtape-uri, Dedication 2 \xc8\x99i Da Drought 3 au primit cea mai mult\xc4\x83 expunere media \xc8\x99i recenzie critic\xc4\x83. Dedication 2, lansat\xc4\x83 \xc3\xaen 2006, i-a al\xc4\x83turat pe Lil Wayne \xc8\x99i DJ Drama, \xc8\x99i con\xc8\x9bine melodia con\xc8\x99tient\xc4\x83 aclamat\xc4\x83 social Georgia Bush, \xc3\xaen care Lil Wayne critica r\xc4\x83spunsul fostului pre\xc8\x99edinte al S.U.A., George W. Bush, cu privire la efectele uraganului Katrina \xc3\xaen ora\xc8\x99ul New Orleans. Da Drought 3 a fost lansat\xc4\x83 anul urm\xc4\x83tor \xc8\x99i a fost disponibil\xc4\x83 pentru desc\xc4\x83rcare legal\xc4\x83 gratuit\xc4\x83. Pe acesta Lil Wayne c\xc3\xa2nt\xc4\x83 pe o varietate de beat-uri de pe hituri recente ale altor muzicieni. Numeroase caracteristici \xc3\xaen reviste hip-hop remarcabile ca XXL \xc8\x99i Vibe au inclus acest mixtape. Christian Hoard de la revista Rolling Stone a considerat mixtape-urile Da Drought 3 \xc8\x99i The Drought Is Over 2 (The Carter 3 Sessions) printre cele mai bune albume din 2007._NEWLINE_\xc3\x8en pofida nelans\xc4\x83rii unui album pentru doi ani, Lil Wayne a ap\xc4\x83rut pe numeroase single-uri, incluz\xc3\xa2nd Gimme That al lui Chris Brown, Make It Rain al lui Fat Joe, You al lui Lloyd, We Takin\' Over al lui DJ Khaled (de asemenea \xc8\x99i cu Akon, T.I., Rick Ross, Fat Joe \xc8\x99i Birdman), Duffle Bag Boy al Playaz Circle, Sweetest Girl (Dollar Bill) al lui Wyclef Jean (de asemenea \xc8\x99i cu Akon) \xc8\x99i remix-ul pentru I\'m So Hood al lui DJ Khaled (de asemenea \xc8\x99i cu T-Pain, Young Jeezy, Ludacris, Busta Rhymes, Big Boi, Fat Joe, Birdman \xc8\x99i Rick Ross). Toate aceste single-uri au ajuns \xc3\xaen top 20 \xc3\xaen clasamentele Billboard Hot 100, Hot Rap Tracks \xc8\x99i Hot R&B/Hip-Hop Songs. Pe albumul din 2007 al lui Birdman, 5 * Stunna, Lil Wayne a ap\xc4\x83rut pe single-urile 100 Million \xc8\x99i I Run This printre multe alte c\xc3\xa2ntece. Wayne a mai ap\xc4\x83rut pe c\xc3\xa2ntece de pe albumele Getback al lui Little Brother, American Gangster al lui Jay-Z, Graduation al lui Kanye West \xc8\x99i Insomniac al lui Enrique Iglesias. Make It Rain, o produc\xc8\x9bie a lui Scott Storch care a ajuns pe locul 13 \xc3\xaen Hot 100 \xc8\x99i pe locul 2 \xc3\xaen clasamentul Hot Rap Tracks, a fost nominalizat\xc4\x83 la Premiile Grammy pentru Cea mai bun\xc4\x83 performan\xc8\x9b\xc4\x83 a unui duo sau a unui grup \xc3\xaen 2008._NEWLINE_Revista Vibe a realizat o list\xc4\x83 a 77 de c\xc3\xa2ntece din 2007 ale lui Lil Wayne \xc8\x99i a clasat drept cea mai bun\xc4\x83 apari\xc8\x9bia sa pe single-ul lui DJ Khaled, We Takin\' Over, cu Dough Is What I Got (un freestyle pe beat-ul single-ului Show Me What You Got al lui Jay-Z) de pe Da Drought 3, al doilea c\xc3\xa2ntec. La sf\xc3\xa2r\xc8\x99itul lui 2007, o selec\xc8\x9bie MTV l-a ales pe Lil Wayne ca Hottest MC in the Game, revista The New Yorker l-a ales rapper-ul anului, iar revista GQ l-a numit "Workaholic of the Year". \xc3\x8en 2008 el a fost numit "Best MC" de c\xc4\x83tre Rolling Stone. Alt articol, construit \xc3\xaen jurul muncii de mixtape a lui Lil Wayne \xc3\xaen 2007, men\xc8\x9bioneaz\xc4\x83 practica sa creativ\xc4\x83 ca un exemplu al performan\xc8\x9bei practicii de crea\xc8\x9bie.\n_START_SECTION_\n2008-10: Tha Carter III, We Are Young Money \xc8\x99i Rebirth\n_START_PARAGRAPH_\n\xc3\x8en 2007, Lil Wayne declara c\xc4\x83 ar reuni Hot Boys, cu planuri de a lansa un album dup\xc4\x83 ce albumul solo al lui B.G., Too Hood to Be Hollywood, ar fi fost finalizat. Tha Carter III a fost programat ini\xc8\x9bial pentru lansare \xc3\xaen 2007, dar a fost am\xc3\xa2nat dup\xc4\x83 ce mai multe \xc3\xaenregistr\xc4\x83ri au fost lansate \xc8\x99i distribuite prin mixtape-uri, incluz\xc3\xa2nd The Drought Is Over Pt. 2 \xc8\x99i The Drought Is Over Pt. 4. Lil Wayne ini\xc8\x9bial pl\xc4\x83nuia s\xc4\x83 lanseze The Leak, un album separat cu patru c\xc3\xa2ntece ad\xc4\x83ugate, pe 18 decembrie 2007, cu Tha Carter III am\xc3\xa2nat pentru 18 martie 2008. \xc3\x8en schimb, The Leak a devenit un EP cu 5 c\xc3\xa2ntece \xc8\x99i a fost lansat \xc3\xaen format digital pe 25 decembrie 2007._NEWLINE_Tha Carter III a fost lansat pe 10 iunie 2008, cu v\xc3\xa2nz\xc4\x83ri \xc3\xaen prima s\xc4\x83pt\xc4\x83m\xc3\xa2n\xc4\x83 de peste un milion de copii, primul care reu\xc8\x99e\xc8\x99te asta dup\xc4\x83 The Massacre (2005) al lui 50 Cent. Primul single, Lollipop, cu Static Major, a devenit cel mai de succes c\xc3\xa2ntec al rapper-ului la acea vreme, intr\xc3\xa2nd \xc3\xaen Billboard Hot 100 \xc8\x99i devenind primul s\xc4\x83u single de top 10 ca artist solo \xc8\x99i primul s\xc4\x83u num\xc4\x83r unu \xc3\xaen clasament. Al treilea single, Got Money, cu T-Pain, a ajuns pe locul 13 \xc3\xaen Billboard Hot 100. Albumul a c\xc3\xa2\xc8\x99tigat patru Premii Grammy, inclusiv pentru cel mai bun album rap \xc8\x99i cel mai bun c\xc3\xa2ntec rap, Lollipop. Pe 14 iulie 2008, Recording Industry Association of America (Asocia\xc8\x9bia American\xc4\x83 a Industriei \xc3\x8enregistr\xc4\x83rilor) a certificat Tha Carter III de dou\xc4\x83 ori cu platin\xc4\x83. \xc3\x8en octombrie 2008, Lil Wayne anun\xc8\x9ba pentru MTV News c\xc4\x83 are planuri pentru o relansare a albumului cu c\xc3\xa2ntece noi, incluz\xc3\xa2nd un duet cu Ludacris \xc8\x99i remix-uri pentru A Milli._NEWLINE_Lil Wayne a mai ap\xc4\x83rut pe single-urile R&B Girls Around the World al lui Lloyd, Love In This Club, Part II al lui Usher, Official Girl al lui Cassie, I\'m So Paid al lui Akon, Turnin\' Me On al lui Keri Hilson \xc8\x99i Can\'t Believe It al lui T-Pain; single-urile rap My Life al lui The Game, Shawty Say al lui David Banner, Swagga Like Us al lui T.I., Cutty Buddy al lui Mike Jones, All My Life (In the Ghetto) al lui Jay Rock \xc8\x99i remix-ul pentru Certified al lui Glasses Malone; \xc8\x99i single-ul pop Let It Rock al noului artist Cash Money, Kevin Rudolf._NEWLINE_\xc3\x8en octombrie 2008, Lil Wayne a c\xc3\xa2ntat la Voodoo Experience \xc3\xaen New Orleans, descris\xc4\x83 de Jonathan Cohen de la Billboard drept cel mai mare cap de afi\xc8\x99 din ora\xc8\x99 din cariera sa. A mai c\xc3\xa2ntat la Virgin Mobile Music Fest cu Kanye West, unde ei au c\xc3\xa2ntat remix-ul pentru Lollipop \xc8\x99i sincronizarea pentru I Will Always Love You al lui Whitney Houston. Lil Wayne a mai c\xc3\xa2ntat la MTV Video Music Awards 2008 cu Kid Rock (All Summer Long), Leona Lewis (DontGetIt (Misunderstood)) \xc8\x99i T-Pain (Got Money) \xc8\x99i a c\xc3\xa2ntat Lollipop \xc8\x99i Got Money la premiera sezonului Saturday Night Live. Mai t\xc3\xa2rziu el a c\xc3\xa2ntat la raliul Universit\xc4\x83\xc8\x9bii Vanderbilt \xc8\x99i la Premiile BET Hip Hop 2008, unde a avut 12 nominaliz\xc4\x83ri. A c\xc3\xa2\xc8\x99tigat opt premii la Premiile BET Hip Hop, printre care \xc8\x99i titlul "MVP". Dup\xc4\x83 ce M.I.A. a renun\xc8\x9bat s\xc4\x83 c\xc3\xa2nte \xc3\xaen I Am Music Tour din cauza sarcinii sale, Jay-Z a c\xc3\xa2ntat "Mr. Carter" cu Lil Wayne la spectacole selecte._NEWLINE_Dup\xc4\x83 ce Tha Carter III a realizat v\xc3\xa2nz\xc4\x83ri de peste 3 milioane de copii, devenind recordul de v\xc3\xa2nz\xc4\x83ri al anului 2008, Wayne a semnat din nou cu Cash Money Records pentru o afacere multi-album. Pe 11 noiembrie 2008, Wayne a devenit primul artist hip-hop care a c\xc3\xa2ntat la Premiile Country Music Association, c\xc3\xa2nt\xc3\xa2nd All Summer Long cu Kid Rock, unde Wayne a c\xc3\xa2ntat la chitar\xc4\x83 al\xc4\x83turi de chitaristul trupei Kid Rock. La scurt timp dup\xc4\x83, Wayne a fost nominalizat la opt Premii Grammy - cele mai multe nominaliz\xc4\x83ri pentru un artist \xc3\xaen acel an. Apoi a fost numit MTV Man of the Year la sf\xc3\xa2r\xc8\x99itul lui 2008. A c\xc3\xa2\xc8\x99tigat Premiul Grammy pentru Cea mai bun\xc4\x83 performan\xc8\x9b\xc4\x83 rap solo pentru A Milli, Cea mai bun\xc4\x83 performan\xc8\x9b\xc4\x83 rap a unui duo sau a unui grup pentru apari\xc8\x9bia sa pe single-ul lui T.I. Swagga Like Us, \xc8\x99i Cel mai bun c\xc3\xa2ntec rap pentru Lollipop. Tha Carter III a c\xc3\xa2\xc8\x99tigat premiul pentru Cel mai bun album rap. MTV News l-a clasat pe Lil Wayne al doilea pe lista lor din 2009, Hottest MCs In The Game._NEWLINE_Pe 6 ianuarie 2009, Lil Wayne a fost oaspete la dezbaterea \xc3\xaempotriva lui Skip Bayless la emisiunea "1st & 10" de pe ESPN First Take. Pe 10 februarie 2009, a ap\xc4\x83rut la Around the Horn de pe ESPN \xc8\x99i i-a \xc3\xaenvins pe veteranii Woody Paige, Jay Mariotti \xc8\x99i pe Michael Smith (tot din New Orleans), pentru a c\xc3\xa2\xc8\x99tiga acel episod al showului. \xc3\x8enainte de Premiile Grammy din 2009, Wayne a ap\xc4\x83rut \xc3\xaentr-un interviu cu Katie Couric. Pe 7 februarie 2009, a prezentat Top Ten List la emisiunea de pe CBS, Late Show with David Letterman. Pe 24 aprilie 2009, a ap\xc4\x83rut la The View, discut\xc3\xa2nd despre dezvoltarea general\xc4\x83 educa\xc8\x9bional\xc4\x83 \xc8\x99i dependen\xc8\x9bele lui. \xc3\x8en septembrie 2009, Wayne a fost profilat \xc3\xaentr-un episod al emisiunii Behind the Music de pe VH1 \xc8\x99i a fost unul dintre prezentatorii de la MTV Movie Awards 2009. Wayne a produs \xc8\x99i a compus muzic\xc4\x83 pentru filmul \xc3\xaen care a \xc8\x99i jucat, Hurricane Season. Un documentar despre Lil Wayne intitulat The Carter a fost lansat la Festivalul de Film Sundance._NEWLINE_Pe 23 decembrie 2009, Wayne a lansat un album \xc3\xaen colaborare cu Young Money, We Are Young Money, av\xc3\xa2nd single-ul principal Every Girl. Al doilea single a fost BedRock, cu Lloyd, iar al treilea Roger That. Pe 24 mai 2010, albumul a fost certificat aur de c\xc4\x83tre RIAA cu peste 500.000 de copii v\xc3\xa2ndute. Wayne a ap\xc4\x83rut pe c\xc3\xa2ntecul Madonnei, Revolver, de pe albumul acesteia de greatest hits, Celebration (2009). A mai ap\xc4\x83rut pe c\xc3\xa2ntecul lui Weezer, Can\'t Stop Partying, de pe albumul Raditude (2009). La sf\xc3\xa2r\xc8\x99itul lui 2008, Wayne a anun\xc8\x9bat planuri pentru o reeditare a albumului Tha Carter III, cu resturi de \xc3\xaenregistr\xc4\x83ri, ce trebuia intitulat Rebirth. Ini\xc8\x9bial programat pentru lansare pe 7 aprilie 2009, \xc3\xaenainte de a fi am\xc3\xa2nat de mai multe ori, Rebirth a devenit al \xc8\x99aselea album solo al s\xc4\x83u, lansat pe 7 aprilie 2009._NEWLINE_Pentru a sprijini lansarea sa \xc8\x99i a We Are Young Money el a ap\xc4\x83rut pe coperta revistei Rolling Stone \xc8\x99i la Young Money Presents: America\'s Most Wanted Music Festival, un turneu de concerte numai \xc3\xaen Statele Unite \xc8\x99i Canada care a \xc3\xaenceput pe 29 iulie 2009. Prom Queen, primul single oficial, a debutat pe 27 ianuarie 2009, imediat dup\xc4\x83 o emisiune \xc3\xaen direct pe Internet, pe Ustream, a concertului s\xc4\x83u \xc3\xaen San Diego. A ajuns pe locul 15 \xc3\xaen clasamentul Billboard Hot 100. Pe 3 decembrie 2009, al doilea single, On Fire, produs de Cool & Dre, a ajuns pe locul 33 \xc3\xaen Billboard Hot 100. Drop the World, \xc3\xaen colaborare cu Eminem, este al treilea single al albumului.\n_START_SECTION_\n2010-13: I Am Not a Human Being, Tha Carter IV \xc8\x99i I Am Not a Human Being II\n_START_PARAGRAPH_\n\xc3\x8entr-un interviu al MTV\'s Mixtape Monday, Wayne a afirmat c\xc4\x83 exist\xc4\x83 posibilitatea lans\xc4\x83rii Tha Carter IV, mai t\xc3\xa2rziu anun\xc8\x9b\xc3\xa2nd c\xc4\x83 va fi lansat la finele lui 2009, \xc3\xaenainte de perioada de s\xc4\x83rb\xc4\x83tori. Birdman a declarat anterior c\xc4\x83 Tha Carter IV va fi al\xc4\x83turi de Rebirth un album dublu-disc. Oricum, Wayne a negat aceast\xc4\x83 idee spun\xc3\xa2nd c\xc4\x83 \xe2\x80\x9eTha Carter IV merit\xc4\x83 s\xc4\x83 fie Tha Carter IV\xe2\x80\x9d, ad\xc4\x83ug\xc3\xa2nd c\xc4\x83 We Are Young Money ar putea fi combinat cu Rebirth. Totu\xc8\x99i, ambele albume au fost lansate separat._NEWLINE_Ini\xc8\x9bial g\xc3\xa2ndit s\xc4\x83 fie un EP, Lil Wayne a lansat al zecelea s\xc4\x83u album, I Am Not a Human Being, \xc3\xaen ziua \xc3\xaen care a \xc3\xaemplinit 28 de ani, 27 septembrie 2010. Albumul a v\xc3\xa2ndut peste 953.000 de copii \xc3\xaen Statele Unite, ceea ce a dus single-ul de succes Right Above It pe locul 6 \xc3\xaen Billboard Hot 100. Tha Carter IV a fost mai t\xc3\xa2rziu am\xc3\xa2nat pentru 2011, dup\xc4\x83 ce Lil Wayne a \xc3\xaenceput s\xc4\x83 \xc3\xaenregistreze de la zero dup\xc4\x83 eliberarea sa din \xc3\xaenchisoare. El \xc8\x99i-a descris primul c\xc3\xa2ntec dup\xc4\x83 ie\xc8\x99irea din \xc3\xaenchisoare ca \xe2\x80\x9eo versiune de 2010 a c\xc3\xa2ntecului A Milli pe steroizi\xe2\x80\x9d. Single-ul principal al albumului, 6 Foot 7 Foot al\xc4\x83turi de Cory Gunz, a fost lansat pe 15 decembrie 2010 \xc8\x99i a fost disponibil pentru desc\xc4\x83rcare digital\xc4\x83 pe iTunes pe 16 decembrie 2010. C\xc3\xa2ntecul este produs de Bangladesh, care a mai produs A Milli._NEWLINE_Pe 8 martie 2011, Lil Wayne a lansat un nou c\xc3\xa2ntec, "We Back Soon", produs de StreetRunner, care totu\xc8\x99i nu a fost inclus \xc3\xaen lista oficial\xc4\x83 de piese a albumului Tha Carter IV. Al doilea single, "John", a fost lansat pe 24 martie 2011 \xc8\x99i este o colaborare cu Rick Ross, fiind produs de Polow Da Don. Coperta albumului a fost dezv\xc4\x83luit\xc4\x83 pe 20 aprilie 2011. Albumul era pl\xc4\x83nuit pentru lansare pe 16 mai 2011, dar Mack Maine a confirmat am\xc3\xa2narea lui pentru 21 iunie. Pe 26 mai 2011, al treilea single, "How to Love", a fost lansat. Un c\xc3\xa2ntec numit "Dear Anne (Stan Part 2) a fost lansat \xc3\xaen iunie. Lil Wayne a spus despre c\xc3\xa2ntec c\xc4\x83 este unul care nu a mai ap\xc4\x83rut pe "Tha Carter III" \xc8\x99i care era pl\xc4\x83nuit pentru "Tha Carter IV", dar a decis s\xc4\x83 nu-l mai pun\xc4\x83 nici pe acesta din urm\xc4\x83 din cauza vechimii. Lil Wayne spunea c\xc4\x83-i pl\xc4\x83cea beat-ul, dar nu \xc8\x99i versurile, \xc8\x99i se g\xc3\xa2ndea s\xc4\x83 modernizeze c\xc3\xa2ntecul._NEWLINE_\xc3\x8en iulie 2011, Lil Wayne a confirmat \xc3\xaentr-un interviu cu MTV c\xc4\x83 "Tha Carter IV" era finalizat, \xc8\x99i a fost lansat pe 29 august 2011. Pentru a preg\xc4\x83ti "Tha Carter IV", Lil Wayne a lansat un mixtape, "Sorry 4 the Wait", cu toate beat-urile fiind de pe c\xc3\xa2ntece ale altor arti\xc8\x99ti, asemenea mixtape-ului s\xc4\x83u "No Ceilings". "Tha Carter IV" a debutat pe prima pozi\xc8\x9bie \xc3\xaen Billboard 200, cu v\xc3\xa2nz\xc4\x83ri de 964.000 de copii \xc3\xaen prima s\xc4\x83pt\xc4\x83m\xc3\xa2n\xc4\x83, fiind al treilea album din cariera lui Lil Wayne \xc3\xaen topul clasamentului. Pe 8 ianuarie 2012, conform Nielsen SoundScan, a fost ales al \xc8\x99aptelea artist (al doilea artist b\xc4\x83rbat) dup\xc4\x83 cele mai bune v\xc3\xa2nz\xc4\x83ri de melodii digitale din toate timpurile cu 36.788.000 la sf\xc3\xa2r\xc8\x99itul lui 2011._NEWLINE_\xc3\x8en octombrie 2011, a fost comunicat c\xc4\x83 Lil Wayne lucreaz\xc4\x83 la continu\xc4\x83rile pentru I Am Not a Human Being \xc8\x99i Rebirth. \xc3\x8en ianuarie 2012, Birdman a anun\xc8\x9bat c\xc4\x83 el \xc8\x99i Wayne au terminat \xc3\xaenregistr\xc4\x83rile pentru Like Father, Like Son 2. Pe 22 noiembrie 2012, el a anun\xc8\x9bat c\xc4\x83 Tha Carter V va fi ultimul s\xc4\x83u album._NEWLINE_Dup\xc4\x83 numeroase am\xc3\xa2n\xc4\x83ri, I Am Not a Human Being II a fost lansat pe 26 martie 2013, debut\xc3\xa2nd pe locul 2 \xc3\xaen Billboard 200, v\xc3\xa2nz\xc3\xa2nd 217.000 de copii \xc3\xaen prima s\xc4\x83pt\xc4\x83m\xc3\xa2n\xc4\x83. "My Homies Still", "Love Me" \xc8\x99i "No Worries" au fost lansate ca single-uri \xc3\xaenainte de lansarea albumului. Albumul a primit recenzii mixte, \xc3\xaen general, cu majoritatea criticilor remarc\xc3\xa2nd declinul calit\xc4\x83\xc8\x9bii materialelor sale. Lil Wayne a sus\xc8\x9binut un turneu \xc3\xaen America de Nord cu 2 Chainz \xc8\x99i T.I. la al doilea America\'s Most Wanted Festival._NEWLINE_Pe 3 mai 2013, Pepsi a renun\xc8\x9bat la Lil Wayne, care era un purt\xc4\x83tor de cuv\xc3\xa2nt pentru Mountain Dew, din cauza versurilor ofensatoare la adresa figurii emblematice a drepturilor civile Emmett Till. Pe 1 septembrie 2013, Lil Wayne a lansat a cincea parte a seriei de mixtape-uri "Dedication", cu Dedication 5. Mixtape-ul con\xc8\x9bine 29 de melodii, cu apari\xc8\x9bii din partea The Weeknd, Chance The Rapper, Jae Millz, Birdman, T.I., Vado, Kidd Kidd \xc8\x99i 2 Chainz printre al\xc8\x9bi membri ai Young Money.\n_START_SECTION_\n2014\xe2\x80\x93prezent: FWA \xc8\x99i Tha Carter V\n_START_PARAGRAPH_\nPe 10 februarie 2014, Drake, de la casa de discuri Young Money, a scris pe Twitter "CARTER V". Pe 18 octombrie 2013, vicepre\xc8\x99edintele promov\xc4\x83rii de la Cash Money Records, Mel Smith, a scris pe Twitter: "O zi de vineri fericit\xc4\x83!! Muzic\xc4\x83 nou\xc4\x83 YMCMB \xc3\xaen cur\xc3\xa2nd!! Carter 5." Aproape patru luni mai t\xc3\xa2rziu, \xc3\xaentr-un interviu cu The Griffin, lansat pe 14 februarie 2014, Smith a vorbit despre viitorul album: "Suntem foarte aproape s\xc4\x83 lans\xc4\x83m albumul. Va fi o surpriz\xc4\x83 uria\xc8\x99\xc4\x83 pentru fiecare, este un album incredibil... Nu pot s\xc4\x83 dezv\xc4\x83lui data pentru c\xc4\x83 el vrea s\xc4\x83 surprind\xc4\x83 oamenii, vrea ca adev\xc4\x83rata lui baz\xc4\x83 de fani s\xc4\x83 fie \xc3\xaenc\xc3\xa2ntat\xc4\x83, a muncit din greu la el \xc8\x99i nu ve\xc8\x9bi fi dezam\xc4\x83gi\xc8\x9bi." Pe 15 februarie 2014, \xc3\xaen timpul festivit\xc4\x83\xc8\x9bilor NBA All-Star Weekend la concertul Sprite\'s NBA All-Star la House of Blues \xc3\xaen New Orleans, Lil Wayne a ap\xc4\x83rut ca un oaspete special \xc3\xaen timpul momentului lui Drake \xc8\x99i a c\xc3\xa2ntat diverse hituri. Wayne \xc8\x99i Drake apoi au anun\xc8\x9bat c\xc4\x83 Tha Carter V este programat pentru lansare pe 5 mai 2014. Oricum, pe 27 martie 2014, managerul lui Wayne, Cortez Bryant, avea s\xc4\x83 anun\xc8\x9be c\xc4\x83 albumul a fost am\xc3\xa2nat._NEWLINE_ Wayne apoi a trimis primul single de pe Tha Carter V, "Believe Me", o colaborare cu Drake, spre difuzarea pe radio \xc3\xaen Statele Unite, pe 6 mai 2014. Alte trei single-uri, "Krazy", "Grindin" (cu Drake) \xc8\x99i "Start a Fire" (cu Christina Milian), au fost de asemenea lansate de pe album._NEWLINE_Pe 4 decembrie 2014, la numai cinci zile \xc3\xaenainte de data la care albumul era din nou pl\xc4\x83nuit pentru lansare, Wayne a emis o declara\xc8\x9bie spun\xc3\xa2nd c\xc4\x83 albumul nu va fi lansat la data la care se a\xc8\x99tepta, din cauza nemul\xc8\x9bumirii sale \xc3\xaen privin\xc8\x9ba \xc8\x99efului casei de discuri Cash Money Records, Birdman, refuz\xc3\xa2nd s\xc4\x83 lanseze albumul chiar dac\xc4\x83 era completat. Wayne de asemenea \xc8\x99i-a exprimat sentimentele afirm\xc3\xa2nd c\xc4\x83 at\xc3\xa2t el c\xc3\xa2t \xc8\x99i creativitatea sa erau \xc8\x9binu\xc8\x9bi "prizonieri"._NEWLINE_Pe 20 ianuarie 2015, Wayne a lansat pe cont propriu Sorry 4 the Wait 2, continuarea mixtape-ului din 2011, pentru a compensa am\xc3\xa2narea continu\xc4\x83 a Tha Carter V. Dup\xc4\x83 lansarea "Sorry 4 the Wait 2", s-a observat c\xc4\x83 Wayne \xc3\xael atac\xc4\x83 pe Birdman \xc8\x99i Cash Money Records de mai multe ori de-a lungul mixtape-ului. S-a zvonit c\xc4\x83 Birdman era deranjat de asta. La sf\xc3\xa2r\xc8\x99itul lunii ianuarie 2015, Lil Wayne l-a dat \xc3\xaen judecat\xc4\x83 pe Birdman \xc8\x99i Cash Money Records, cer\xc3\xa2nd 51 de milioane de dolari. \xc3\x8en februarie 2015, datorit\xc4\x83 am\xc3\xa2n\xc4\x83rii Tha Carter V, Wayne a anun\xc8\x9bat c\xc4\x83 un album, Free Weezy Album, va fi lansat \xc3\xaenaintea celei de-a cincea p\xc4\x83r\xc8\x9bi a celebrei sale serii de albume. \xc3\x8en iunie 2015, Wayne s-a al\xc4\x83turat serviciului de streaming de muzic\xc4\x83 pe baz\xc4\x83 de abonament TIDAL, al lui Jay-Z, ca un artist proprietar, \xc3\xaencep\xc3\xa2nd parteneriatul lans\xc3\xa2nd exclusiv prin serviciu un single numit "Glory". De asemenea a anun\xc8\x9bat planuri pentru propria sa serie de concerte TIDAL X. Pe 4 iulie 2015, Wayne a lansat Free Weezy Album exclusiv prin TIDAL, sub egida Young Money \xc8\x99i Republic Records.\n_START_SECTION_\nProiecte viitoare\n_START_PARAGRAPH_\nLil Wayne a anun\xc8\x9bat mai multe proiecte viitoare posibile, inclusiv un album colaborativ intitulat I Can\'t Feel My Face cu rapperul din Harlem Juelz Santana, care a fost \xc3\xaen produc\xc8\x9bie pentru mai mul\xc8\x9bi ani. Pe 19 iunie 2008, Lil Wayne \xc8\x99i T-Pain au format un duo numit T-Wayne, cu planuri pentru a lansa un album numit He Raps, He Sings; totu\xc8\x99i, acele planuri au murit din cauza faptului c\xc4\x83 mult material \xc3\xaenregistrat pentru album a fost sc\xc4\x83pat pe Internet. Conform unui interviu cu Drake, \xc3\xaen num\xc4\x83rul din decembrie 2011 al revistei XXL, planuri pentru un viitor album cu Lil Wayne au fost \xc3\xaengropate pentru moment din cauza colabor\xc4\x83rii lui Jay-Z cu Kanye West, Watch the Throne (2011)._NEWLINE_La sf\xc3\xa2r\xc8\x99itul anului 2011, Mack Maine a anun\xc8\x9bat c\xc4\x83 Lil Wayne \xc8\x99i Juelz Santana s-au \xc3\xaentors la munc\xc4\x83 pentru albumul lor colaborativ I Can\'t Feel My Face, care a fost anulat pentru mai mul\xc8\x9bi ani din cauza "politicilor casei de discuri". \xc3\x8en aprilie 2012, la premiera MTV\'s Hip Hop POV, Wayne a stat de vorb\xc4\x83 cu Amanda Seales \xc8\x99i a vorbit pe scurt despre un album numit Devol (loved, \xc3\xaen traducere iubit, invers), un album plin de "c\xc3\xa2ntece de dragoste", pe care le-a scris \xc3\xaen timpul deten\xc8\x9biei sale la Rikers Island. \xc3\x8en mai 2013, el a confirmat c\xc4\x83 albumul \xc3\xaenc\xc4\x83 va mai fi lansat. De asemenea, a anun\xc8\x9bat c\xc4\x83 un nou album Big Tymers va fi lansat, ceea ce ar \xc3\xaensemna c\xc4\x83 at\xc3\xa2t el c\xc3\xa2t \xc8\x99i Drake se vor al\xc4\x83tura grupului.\n_START_SECTION_\nRetragerea\n_START_PARAGRAPH_\nPe 29 martie 2011, \xc3\xaentr-un interviu cu Angie Martinez de la Hot 97, Lil Wayne a anun\xc8\x9bat c\xc4\x83 s-ar retrage la 35 de ani; spun\xc3\xa2nd "Am patru copii", \xc8\x99i c\xc4\x83 "M-a\xc8\x99 sim\xc8\x9bi egoist s\xc4\x83 tot merg la studio c\xc3\xa2nd este o perioad\xc4\x83 at\xc3\xa2t de important\xc4\x83 \xc3\xaen vie\xc8\x9bile lor." El a spus \xc3\xaen noiembrie 2012 c\xc4\x83 Tha Carter V va fi ultimul s\xc4\x83u album \xc8\x99i c\xc4\x83 se va \xc3\xaendrepta spre alte interese._NEWLINE_\xc3\x8en martie 2012, Lil Wayne a reconfirmat la SXSW c\xc4\x83 Tha Carter V va fi ultimul s\xc4\x83u album, \xc3\xaen timpul interviului s\xc4\x83u cu Elliot Wilson.\n_START_SECTION_\nFilantropie\n_START_PARAGRAPH_\nPe 19 februarie 2008, Lil Wayne \xc8\x99i Cortez Bryant au revizitat McMain Secondary School, de unde au absolvit, pentru a-i face pe studen\xc8\x9bi s\xc4\x83 construiasc\xc4\x83 o invita\xc8\x9bie prin care s\xc4\x83 introduc\xc4\x83 funda\xc8\x9bia non-profit a lui Lil Wayne One Family Foundation.\n_START_SECTION_\nRela\xc8\x9bii \xc8\x99i copii\n_START_PARAGRAPH_\nLil Wayne are patru copii. Primul s\xc4\x83u copil, fiica Reginae, a fost n\xc4\x83scut c\xc3\xa2nd el avea 15 ani, de c\xc4\x83tre iubita sa din liceu, Antonia "Toya" Carter (n\xc4\x83scut\xc4\x83 Johnson). Ei s-au c\xc4\x83s\xc4\x83torit de Ziua \xc3\xaendr\xc4\x83gosti\xc8\x9bilor \xc3\xaen 2004 \xc8\x99i au divor\xc8\x9bat \xc3\xaen 2006. Zvonuri pe Internet au \xc3\xaenceput s\xc4\x83 circule \xc3\xaen august 2008 cum c\xc4\x83 fiica lui Wayne a murit \xc3\xaentr-un accident de ma\xc8\x99in\xc4\x83, pe care oricum el le-a clasat repede ca fiind false spun\xc3\xa2nd "V\xc4\x83 rog s\xc4\x83-mi permite\xc8\x9bi s\xc4\x83 risipesc orice zvon sau specula\xc8\x9bie \xc8\x99i s\xc4\x83 declar c\xc4\x83 fiica mea este \xc3\xaen via\xc8\x9b\xc4\x83, s\xc4\x83n\xc4\x83toas\xc4\x83 \xc8\x99i \xc3\xaenconjurat\xc4\x83 de familie, care o iube\xc8\x99te \xc8\x99i are grij\xc4\x83 de ea cu drag. Zvonurile sunt complet false \xc8\x99i nefondate; nici Reginae nici oricare alt membru al familiei mele nu a fost implicat \xc3\xaen vreun accident de ma\xc8\x99in\xc4\x83."_NEWLINE_Al doilea s\xc4\x83u copil, Dwayne III, a fost n\xc4\x83scut pe 22 octombrie 2008, la The Christ Hospital din Cincinnati, de c\xc4\x83tre crainicul radio Sarah Vivan. Al treilea s\xc4\x83u copil, Cameron Carter, a fost n\xc4\x83scut de actri\xc8\x9ba Lauren London pe 9 septembrie 2009. Al patrulea s\xc4\x83u copil, Neal, a fost n\xc4\x83scut pe 30 noiembrie 2009 de c\xc3\xa2nt\xc4\x83rea\xc8\x9ba Nivea. El a mai l\xc4\x83sat-o \xc3\xaens\xc4\x83rcinat\xc4\x83 pe rapperi\xc8\x9ba Trina, dar aceasta a suferit un avort.\n_START_SECTION_\nConvingeri \xc8\x99i interese\n_START_PARAGRAPH_\n\xc3\x8entr-un interviu pentru revista Blender, Lil Wayne a dezv\xc4\x83luit c\xc4\x83 una dintre trupele lui favorite din copil\xc4\x83rie era grupul rock Nirvana, pe care \xc3\xaei men\xc8\x9bioneaz\xc4\x83 ca o influen\xc8\x9b\xc4\x83 major\xc4\x83 \xc3\xaen muzica sa._NEWLINE_Wayne \xc8\x99i-a f\xc4\x83cut primul tatuaj la v\xc3\xa2rsta de 14 ani, cu numele tat\xc4\x83lui s\xc4\x83u \xc8\x99i al doilea a fost "Cash Money" pe burt\xc4\x83. Tatuajele lui s-au \xc3\xaenmul\xc8\x9bit incluz\xc3\xa2nd o strof\xc4\x83 a lui Jay-Z pe picior, "I Am Music" pe frunte \xc8\x99i lacrimi pe obraji printre multe altele. Cel mai recent tatuaj al s\xc4\x83u este "Baked" pe frunte, stilizat ca logo-ul Baker Skateboards._NEWLINE_Lil Wayne se identific\xc4\x83 drept romano-catolic \xc8\x99i cite\xc8\x99te regulat Biblia. \xc3\x8en timp ce interpreta \xc3\xaen Newark Symphony Hall, Lil Wayne \xc8\x99i-a declarat credin\xc8\x9ba "\xc3\xaen Dumnezeu \xc8\x99i fiul S\xc4\x83u, Iisus". \xc3\x8en timpul turneului s\xc4\x83u \xc3\xaen Australia cu Eminem \xc3\xaen 2011, \xc3\xaenainte s\xc4\x83-\xc8\x99i \xc3\xaenceap\xc4\x83 momentul, el \xc3\xae\xc8\x99i declara credin\xc8\x9ba \xc3\xaen Dumnezeu._NEWLINE_Dup\xc4\x83 ce \xc8\x99i-a ob\xc8\x9binut GED-ul (Dezvoltarea General\xc4\x83 Educa\xc8\x9bional\xc4\x83), Lil Wayne s-a \xc3\xaenscris la Universitatea din Houston \xc3\xaen 2005. A renun\xc8\x9bat \xc3\xaen acela\xc8\x99i an din cauza programului \xc3\xaenc\xc4\x83rcat.'